Iste articlo ye sobre una cinta de cine d'aventuras chino-chaponesa-estausunidense de 2016; ta atros usos, se veiga The Great Wall.

The Great Wall (títol orichinal en anglés, en aragonés A Gran Muralla, en chinés 長城, en pinyin Cháng Chéng, enguerada en Aragón con o suyo títol traduciu enta lo castellano de La gran muralla) ye una cinta de l'anyo 2016 de cine d'acción y aventuras fantasticas coproducida por o cine chinés, o cine estausunidense y lo cine chaponés y dirichida por Zhang Yimou. Con una Banda Sonora Orichinal de Ramin Djawadi, una dirección de fotografía de Stuart Dryburgh y Zhao Xiaoding y una producción cinematografica de Thomas Tull, Charles Roven, Jon Jashni y Peter Loehr ta las productoras cinematograficas Legendary Pictures, Legendary East, Atlas Entertainment, China Film Group, Le Vision Pictures, Dentsu Inc. y Fuji Television Network, Inc., en os suyos papels principals trobamos a los actors Matt Damon, Jing Tian, Pedro Pascal, Willem Dafoe y Andy Lau.

A cinta s'ambienta en l'Imperio Chinés mientres a dinastía Song en o sieglo XI y explica cómo tres mercenarios europeus que son en busca d'a polvora plegan en a Gran Muralla Chinesa y troban a un exercito chinés, a Orden sin Nombre, especializau en a luita contra uns sers muit especials, os taotie, uns sers que nomás aparixen que cada 60 anyadas; ixas tropas son as solas unidaz militars que pueden salvar a China y a toda la Humanidat d'un desastre. As suyas escenas se filmoron en China (ye la cinta rodada en China con mas presupuesto d'a historia d'o cine chinés) y en Nueva Zelanda.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 2016.
Cintas de 2016.
The Great Wall (cinta)